Αντώνιος Κοραής

Ο Αντώνιος Κοραής υπήρξε Έλληνας ιατροφιλόσοφος του 17ου αιώνα.

Βιογραφία
Γεννήθηκε στη Χίο το 1674. Γιος του Νικολάου Κοραή και της Δέσποινας Σπάρταλη. Διδάχτηκε την Ελληνική και Λατινική γλώσσα στη Ρώμη. Στις 20 Σεπτεμβρίου 1686 εισήχθη στο Κολλέγιο της Ρώμης για σπουδές. Σπούδασε γραμματική, μεταφυσική, ανθρωπιστικά γράμματα (humanita) και ρητορική. Στη διάρκεια της φοίτησής του συγκρούσθηκε με τη διεύθυνση της Σχολής λόγω ατασθαλιών και αυστηρότητας στη διεύθυνση από τους Ιησουίτες, εκφραζόταν περιφρονητικά για το rito latino, υποστήριζε τον σχισματικό Πατριάρχη της Κωνσταντινούπολης και δεν συμπαθούσε τους Καθολικούς. Θωμάς Παπαδόπουλος,«Αντώνιος Κοραής. Ένας πρόγονος του Αδαμάντιου Κοραή», Χιακά Χρονικά, τομ. Ι'(1978), σελ. 91-92Αναχώρησε στις 17 Αυγούστου 1695 από αυτήν.Θωμάς Παπαδόπουλος, «Αιγαιοπελαγίται μαθηταί του εν Ρώμη Φροντιστηρίου του Αγίου Αθανασίου», Επετηρίς Εταιρείας Κυκλαδικών Μελετών, τομ.8 (1969-1970), σελ.518 Περιηγήθηκε τη Βρετανία, Γαλλία και Ιταλία. Επέστρεψε στη Χίο όπου άσκησε το ιατρικό επάγγελμα. παντρεύτηκε τη Δαγεσσώ που πέθανε από ευλογιά, άγνωστο πότε.

Ήταν πατέρας του Ιωάννη Κοραή, πατέρα του Αδαμάντιου Κοραή. Άλλος γιος του ήταν ο Σωφρόνιος Κοραής μητροπολίτης Βελιγραδίου.

Συγγράμματα
Συνέθεσε θαυμάσιες πινδαρικές ωδές πλήρεις αρμονίας. Γνωρίζουμε μια μόνο προς τον Δαγεσσώ (Ανρί Φρανσουά ντ'Αγκεσώ) που εκδόθηκε στο Παρίσι το 1702 και επανεκδόθηκε το 1819 από τον Αδαμάντιο ΚοραήΩδή εις Φραγκίσκον Ερρίκον Δαγεσσέα, Παρίσι 1702, δεύτερη έκδοση 1819. Ο Αδαμάντιος Κοραής από φόβο μήπως θεωρηθεί η ωδή του πρόγονού του κολακεία αναφέρει ότι αναδημοσίευσε και το εγκώμιο του Γάλλου ακαδημαϊκού Αντουάν-Λεονάρ Τομά προς τον ντ'Αγκεσώ Άλλη, μη ευρεθείσα από τον Αδαμάντιο Κοραή ωδή, ήταν η προς τον Ιωάννη Παύλο Μπινιόν (Jean-Paul Bignon), λόγιο διευθυντή της Ακαδημίας Επιγραφών, και δημοσιεύθηκε το 1703Για την ωδή δες Διονύσιος Ζακυθινός, «Αντώνιου Κοραή Ωδή εις Ιωάννην Παύλον Bignon», Αθηνά, τομ.41 (1929), σελ.239-248

Παραπομπές

 Πηγές 
Θωμάς Παπαδόπουλος,«Αντώνιος Κοραής. Ένας πρόγονος του Αδαμάντιου Κοραή», Χιακά Χρονικά, τομ. Ι'(1978), σελ.89-98 
Θωμάς Παπαδόπουλος, «Αιγαιοπελαγίται μαθηταί του εν Ρώμη Φροντιστηρίου του Αγίου Αθανασίου», Επετηρίς Εταιρείας Κυκλαδικών Μελετών, τομ.8 (1969-1970), σελ.518

Διονύσιος Ζακυθινός, «Αντώνιου Κοραή Ωδή εις Ιωάννην Παύλον Bignon», Αθηνά, τομ.41 (1929), σελ.239-248



Κατηγορία:Έλληνες λόγιοι του 17ου αιώνα
Κατηγορία:Έλληνες ιατροφιλόσοφοι
Κατηγορία:Έλληνες ιατροί του 17ου αιώνα